|  |  |
| --- | --- |
|  | |
| **МИНИСТАРСТВО ГРАЂЕВИНАРСТВА,** | |
| **САОБРАЋАЈА И ИНФРАСТРУКТУРЕ** | |
| Број: 404-02-06/3/2019-02 | |
| Датум: 08.02.2019. године | |
| Немањина 22-26, Београд | |

**ПРЕДМЕТ:** Појашњење конкурсне документације за јавну набавку - Услуге израде просторних планова подручја посебне намене, ЈН број 6/2019

**ПОЈАШЊЕЊЕ БРОЈ 1**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**ПИТАЊЕ 1:**

Молимо Вас да нам разјасните део који се односи на поглавље V/ 17. Врста критеријума за доделу уговора, тачка 3.1. Референце предложеног руководиоца израде планских докумената за природна добра, а питање гласи:

„Да ли се сматра валидном референцом усвојени ППППН хидроелектрана Бродарево 1 и 2, у оквиру кога се налази (као посебна намена) природно добро од националног и међународног значаја: 1. Предео изузетних одлика „Озрен-јадовник” и 2.Камена гора”, као и друга подручја предвиђена за заштиту природних вредности и укључивање у мрежу европских и еколошки значајних подручја.”

**ОДГОВОР:**

У складу са Уредбом о утврђивању Просторног плана подручја посебне намене хидроелектрана "Бродарево 1" и "Бродарево 2" на реци Лим („Службени гласник РС“, број 49/12) , предметним просторним планом утврђују **се основе организације, коришћења, уређења и заштите подручја посебне намене хидроелектрана "Бродарево 1" и "Бродарево 2" на реци Лим** на деловима територија општина Сјеница и Пријепоље.

У складу са наведеним, није могуће прихватити Просторни план подручја посебне намене хидроелектрана "Бродарево 1" и "Бродарево 2" на реци Лим у смислу наведеног критеријума/елемента критеријума „Референце предложеног руководиоца израде планских докумената за природна добра” (глава V, тачка 17, за Партију 2 конкурсне докуменатције за ЈН број 6/2019), без обзира што су планским документом, као једна од посебних намена, обрађена и заштићена природна добра.